Els jardins de la Devesa del Castell tornen a obrir les seues portes en 2018 en caps de setmana alterns
2025-07-24

Els jardins que envolten el Col·legi Major Sant Joan de Ribera de Burjassot, l’anomenada Devesa del Castell, tornen a obrir les seues portes durant 2018. Ho faran en caps de setmana alterns, des de dissabte que ve 3 de febrer. Després de quasi dos anys des de la seua obertura, la Devesa ha rebut un gran nombre de visites tots els caps de setmana que ha estat oberta.

Els jardins de la Devesa del Castell van obrir al públic al maig de 2016, gràcies a l’acord de col·laboració signat l’any passat entre l’Ajuntament de Burjassot i el Col·legi Major Sant Joan de Ribera, entitat que ostenta la propietat d’aquest pulmó verd situat en ple centre del municipi.

Després de la reunió d’ahir de vesprada per part de l’alcalde de Burjassot, Rafa García, i responsables del Patronat del Col·legi Major Sant Joan de Ribera, es reafirma la voluntat d’ambdues parts de seguir amb el treball realitzat fins ara, “a més, anem a dur a terme actuacions per a dotar a la zona de mobiliari urbà que permeta als visitants gaudir encara més d’aquest gran pulmó verd de Burjassot. L’obertura ha sigut molt positiva i molt bé valorada pels ciutadans i estem segurs que seguirà sent un punt d’esplai per a les nostres veïnes  i els nostres veïns, ja que la singularitat del jardí ho fa únic per a visitar-ho i gaudir del mateix“.

HORARI DE VISITES:

Per a 2018, el calendari d’obertura de la Devesa del Castell ha quedat determinat de manera que estarà obert, el 3 i el 4 de febrer i el 17 i 18 de febrer; 3, 4, 17, 18 i 31 de març; 1, 14, 15, 28 i 29 d’abril; 12, 13, 26 i 27 de maig; 9, 10, 23 i 24 de juny; 8, 9, 21 i 22 de juliol; 4, 5, 18 i 19 d’agost; 1, 2, 15, 16, 29 i 30 de setembre; 13, 14, 27 i 28 d’octubre; 10, 11, 24 i 25 de novembre i, finalment, 8, 9, 22 i 23 de desembre.

Les visites a la Devesa del Castell són gratuïtes i el seu horari de visites serà, tant dissabtes com diumenges, entre els mesos de maig a setembre, de 10h a 20:30h, mentre que durant els mesos d’octubre a abril, l’horari de visita serà de 10h a 19:30h. Per a realitzar la visita, no és necessari fer cap tipus de reserva.

El Jardí de la Devesa del Castell reuneix en el seu interior una bona representació d’espècies típiques de la vegetació i el bosc mediterranis sent abundants els pins carrascos, les garroferes, les alzines, els eucaliptus, els margallons o les murtes, entre altres espècies. A més, el Jardí, la ruta visitable del qual s’ha senyalitzat amb peanyes explicatives de les principals espècies que ho habiten, està sembrat de llocs idíl·lics per a passejar o asseure’s a gaudir d’aquest bell lloc, molts anys tancats i ara obert per a sort de tots i totes.